open-index/open-wikipedia-markdown huggingface dataset:
Theodore W. Schultz

**Theodore William Schultz** (30 April 1902 – 26 Februarie 1998) was die gesamentlike wenner van die Nobelprys (saam met William Lewis, 1979) in ekonomie "vir hul baanbrekende navorsing oor ekonomiese ontwikkelingsnavorsing met besondere aandag aan die probleme van ontwikkelende lande".

Hy is in Arlington, Suid-Dakota, Verenigde State van Amerika, gebore en het in 1921 by die South Dakota State College geregistreer vir 'n graad in landbou. Ná hy in 1927 gegradueer het, het hy 'n doktorsgraad in ekonomie by die University of Wisconsin-Madison verwerf (1930).

Schultz het die Nobelprys verwerf vir sy bydraes in ontwikkelende ekonomie, met die fokus op landbou-ekonomie. Hy het die rol van landbou in die ekonomie bestudeer en sy werk het industriële beleid wêreldwyd beïnvloed.

Schultz se navorsing rakende die tempo waarteen nasies na die Tweede Wêreldoorlog se verwoesting herstel het, was deurslaggewend. Hy het waargeneem dat Japan en Duitsland baie vinniger as Groot-Brittanje herstel het. Hy het die gevolgtrekking gemaak dat 'n land se vermoë om te herstel direk afhanklik is van die gesondheid en vlak van opvoeding van die bevolking. Opvoeding maak mense meer produktief en goeie gesondheid verseker dat hulle hierdie produksie kan handhaaf. Hierdie bydrae is later menslike kapitaalteorie (Human Capital Theory) genoem en het 'n direkte effek gehad op beleggingsbesluite deur die Internasionale Monetêre Fonds en Wêreldbank in veral die 1980's.

Boeke geskryf:
* *Redirecting Farm Policy*, New York: Macmillan Company, 1943
* *Agriculture in an Unstable Economy*, New York: McGraw-Hill, 1945
* *The Economic Organization of Agriculture*, McGraw-Hill, 1953
* *The Economic Value of Education*, New York: Columbia University Press, 1963
* *Transforming Traditional Agriculture*, New Haven: Yale University Press, 1964
* *Economic Growth and Agriculture*, New York: MacGraw-Hill, 1968
* *Investment in Human Capital: The Role of Education and of Research*, New York: Free Press, 1971
* *Human Resources (Human Capital: Policy Issues and Research Opportunities)*, New York: National Bureau of Economic Research, 1972

Boeke geredigeer:
* *Food for the World*, Chicago: University of Chicago Press, 1945
* *Investment in Human Beings*, Chicago: University of Chicago Press, 1962
* *Investment in Education: Equity-Efficiency Quandary*, Chicago: University of Chigaco Press, 1972
* *New Economic Approaches to Fertility*, Chicago: University of Chicago Press, 1973
* *Economics of the Family: Marriage, Children, and Human Capital*, Chicago: University of Chicago Press, 1974

## Verwysings
Johann Heinrich Lutz

duimnael|Johann Heinrich Lutz
**Johann Heinrich Lutz** is die Switserse stamvader van die Lutz-familie in Suid-Afrika.

## Herkoms 
Lutz is op 3 Januarie 1812 in Rheineck, Switserland, gebore en het op 16 Mei 1841 as Rynse sendeling in Kaapstad, op pad na Amandelboom (Williston), aangekom. Op 27 Mei 1875 is hy terug na Barmen, waar die hoofkantoor van die Rynse Sendinggenootskap was.

## Genealogiese opsomming 
Op 28 Desember 1846 het hy in Kaapstad met Johanna Carolina Seringhaus getrou. Ná haar dood, met die geboorte van Johann Jacob Lutz (oom Japie Lutz van die Noordweste) trou hy op 27 Februarie 1862 met Anna Barbara Kühn, ook in Kaapstad.

Ná sy aftrede keer hy op 27 Mei 1875 terug na Barmen en is oorlede op 17 September 1887 te Schutzenstraat, Haus Akasie, Herisau, Switserland. 

Johann se ouers was Hans (Johann) Jakob Lutz (1773) en Barbara Hauser (1780)

Johann se kinders: 
*Carolina Lutz (1847), 
*Sophia Lydia Lutz (1849), 
*Tobias Lutz (1850), 
*Wilhelmina Emma Lutz (1851), 
*Johann Heinrich Lutz (1852), 
*Felix Lutz (1854), 
*Anna Elize Henrietta Augusta Lutz (1855), 
*Johanna Maria Lutz (1858), 
*Johann Jakob Lutz (1859), 
*Gottfried Lutz (1863), 
*Samuel Lutz (1870)

## Bronne 
*Die Groot Afrikaanse familienaamboek - Cornelis Pama
*Johann Heinrich Lutz van Thal in Switserland - sy sendingloopbaan in Suid-Afrika en Duitsland, deur Senobia Lutz (nee Dercksen), private publikasie.
Komponis

duimnael|regs|210px|Franse komponis *Louis-Nicolas Clérambault*, besig om musiek te komponeer.

'n **Komponis** of **toondigter** is 'n persoon wat musiek *komponeer*. So 'n persoon bedink, skep en skryf die musiek meestal neer.

Vir die meeste geskrewe vorme van musiek (byvoorbeeld klassieke musiek) is die komponis van groot belang. By vorme van musiek wat op gehoor bespeel word (byvoorbeeld volksmusiek, of Indiese en Turkse musiek) is die bron dikwels onbekend of anoniem.

## Sien ook 
* Lys van komponiste
* Grafiese tydlyn van klassieke komponiste

## Interessante inter-wiki skakels 
* Lysoorsig van komponiste 
* Kronologiese lys van komponiste 
* Lys van Duitse komponiste
Leerling

'n **Leerling** is iemand wat 'n les volg by 'n leraar.
*In die tyd van die gilde was 'n leerling in opleiding by 'n meester om 'n beroep te leer.
*en by 'n leermeester om hom-/haarself in die kunste te bekwaam.
*Die woord leerder word gebruik vir 'n jong leerling aan 'n skool.
*'n Student is 'n ouer leerling wat aan 'n universiteit studeer.
*'n Dissipel is 'n volgeling en word veral gebruik vir die twaalf leerlinge van Jesus van Nasaret.
*Die laagste graad in die vrymesselary. Sien leerling (vrymesselary).
Parc des Princes

Die **Parc des Princes** (Frans: [paʁk de pʁɛ̃s]) is 'n stadion in die suidweste van die Franse hoofstad Parys. Die stadion is in die XVIde arrondissement en naby die *boulevard périphérique*, 'n ringsnelweg rondom Parys, geleë. Die stadion word deur die stad Parys besit.

Die eerste Parc is op 18 Julie 1897 onder die naam *Stade-vélodrome du Parc des Princes* ingewy, maar die huidige konstruksie is volgens die argitek Roger Taillibert se ontwerp in 1972 opgerig. Die Parc des Princes dien sedert 1974 as die amptelike stadion van die sokkerklub Paris Saint-Germain. Voor die inwyding van die Stade de France in Januarie 1998 is ook wedstryde van beide die Franse nasionale rugby- en rugbyspanne hier beslis. Verskeie wedstryde van die FIFA Sokker-Wêreldbekertoernooi in 1938, Europese Sokkerkampioenskap 1960, Europese Sokkerkampioenskap 1984, Rugbywêreldbeker 1991, FIFA Sokker-Wêreldbekertoernooi in 1998, Rugbywêreldbeker 2007, Europese Sokkerkampioenskap 2016 en Vrouesokkerwêreldbeker 2019 is hier gehou. Naas die Stade Vélodrome in Marseille het die Stade Vélodrome in 2016 die tweede stadion geword, waar wedstryde tydens drie UEFA Europa-bekertoernooie (in 1960, 1984 en 2016) aangebied is.

## Fotogalery 

Lêer:South Africa - Samoa RWC 2007 Percy Montgomery Brian Habana.jpg|Wedstryd tussen Suid-Afrika en Samoa tydens die Rugbywêreldbeker 2007
Lêer:Italie Portugal 19-09-07 (8).jpg|Wedstryd tussen Italië en Portugal tydens die Rugbywêreldbeker 2007
Lêer:Le Parc des Princes durant l'Euro 2016.jpg|Die Parc des Princes tydens die Europese Sokkerkampioenskap 2016

## Wedstryde 
### FIFA Sokker-Wêreldbekertoernooi in 1938 
### Europese Sokkerkampioenskap 1960 
### Europese Sokkerkampioenskap 1984 
### Rugbywêreldbeker 1991 
### FIFA Sokker-Wêreldbekertoernooi in 1998 
### Rugbywêreldbeker 2007 
### Europese Sokkerkampioenskap 2016 
### Vrouesokkerwêreldbeker 2019 
## Eksterne skakels 
*  Amptelike webwerf
Media24

[regs|200px|duimnael|Esmaré Weideman, oudredakteur van *[Huisgenoot*, het later uitvoerende hoof van Media24 geword.]]

**Media24** is een van die toonaangewende publikasiegroepe in Afrika. Die groep het belange in koerante, tydskrifte, internet besighede, uitgewerye, private onderwys, drukperse en verspreidingsmaatskappye. Baie van dié publikasies en besighede is bekroonde leiers op hul onderskeie terreine. Media24 het ook talle internasionale en plaaslike sustermaatskappye in die mediabedryf deur sy beheermaatskappy, Naspers.

## Geskiedenis 
In Augustus 2000 het Media24 (die voormalige Nasmedia) vanaf Naspers afgestig en 'n onafhanklike maatskappy geword. As gevolg van die herstrukturering het Naspers al sy gedruktemedia-belange onder een sambreel geplaas met ’n onafhanklike uitvoerende hoof en sy eie visie, bedryfstrategie en direksie.

In April 2005 het die Media24-struktuur 'n verdere verandering ondergaan toe twee ander Naspers-afdelings as twee onafhanklike besigheidseenhede geïnkorporeer is: Via Afrika, wat verskeie besighede in die boekbedryf het, en Educor, die voorste verskaffer van private onderrig in Suid-Afrika.

## Eksterne skakels 
* Media24 se tuisblad
FIFA

Die **Internasionale Federasie vir Voetbal Assosiasie** (Frans: *Fédération Internationale de Football Association*; Spaans: *Federación Internacional de Fútbol Asociación*; Duits: *Internationaler Verband des Association Fußball*), algemeen bekend as **FIFA**, is die internasionale beheerliggaam vir sokker. Hulle hoofkantoor is in Zürich, Switserland, en die huidige president is Gianni Infantino. FIFA is verantwoordelik vir die organisasie en beheer van die hoof voetbalgeleenthede, onder andere die FIFA Sokker-Wêreldbeker, wat sedert 1930 aangebied word.

duimnael|links|Vlag van die FIFA
FIFA het 211 assosiasielede – 18 meer as die Verenigde Nasies. Die amptelike tale is Arabies, Engels, Frans, Duits, Italiaans en Spaans.

## Konfederasies 
duimnael|links|FIFA se konfederasies
FIFA het ses konfederasies as lid, naamlik:
* Asian Football Confederation (AFC)
* Confédération Africaine de Football (CAF)
* Confederación Sudamericana de Fútbol (CONMEBOL)
* Confederation of North and Central American and Caribbean Association Football (CONCACAF)
* Oceania Football Confederation (OFC)
* Union of European Football Associations (UEFA)

## Presidente en adjunkpresidente 
duimnael|upright|Die huidige president Gianni Infantino

## Sekretarisse-generaal 
duimnael|upright|Fatma Samoura, die huidige sekretaris-generaal

## Eksterne skakels 
*       FIFA se amptelike webtuiste
Elarduspark-tennisklub

Die **Elarduspark-tennisklub** is in Bostonstraat in Elarduspark, Pretoria, Suid-Afrika, geleë. Dit is geaffilieer by die GNTA (Gauteng-Noord-tennisvereniging) en SATA (die Suid-Afrikaanse Tennisvereniging). Die klub het ongeveer 150 lede en sewe bane, waarvan ses met spreiligte toegerus is.

Mededingende en sosiale tennis word op Saterdae en weekaande (Dinsdag-, Woensdag- en Donderdagaande) gespeel. 

Die huidige voorsitter is Jurgen Behr, die sekretaresse Jeanette Nel en die tesouriere Lienza Reynolds.

## Ligging 
## Verwysings 
## Eksterne skakels 
*Elarduspark-tennisklub se webwerf
Grand Slam (tennis)

duimnael|Manlike wenners van die Grand Slam-toernooie in 2009 (enkelspel)
duimnael|Vroulike wenners van die Grand Slam-toernooie in 2009 (enkelspel)

**Grand Slam** kan verwys na een van vier tennistoernooie op die kalender of na spelers wat van die toernooie gewen het:

## Toernooie 
Vier Grand Slam-toernooie word jaarliks gespeel. Die toernooie word beskou as die belangrikste tennis geleenthede op die kalender in terme van die wêreld rangleër, tradisie, prysgeld en publieke aandag. Hulle is:
* Australiese Ope (Januarie)
* Roland Garros (Mei–Junie)
* Wimbledon (Junie–Julie)
* VSA Ope (Augustus–September)

## Tennisspelers 
Grand Slam kan ook verwys na 'n tennisspelers (of dubbelsspan) wat al vier die Grand Slam titels verower het. Indien al vier in een jaar verower is, word verwys na 'n **Kalender Grand Slam**. Indien 'n speler of span al vier titels verower, maar nie in een kalender jaar nie, word verwys na 'n **Nie-kalender jaar Grand Slam**. As 'n speler of span al vier in hul loopbane wen, word daar verwys na 'n **Loopbaan Grand Slam**.

## Eksterne skakels
Marius Jonker

**Marius Jonker** (* 19 Junie 1968 in Kimberley, Noord-Kaap) was ’n Suid-Afrikaanse internasionale rugbyskeidsregter. Hy was een van Suid-Afrika se top rugbyskeidsregters en een van die skeidsregters vir die Rugbywêreldbeker 2007 in Frankryk. Hy het gereeld opgetree in Curriebeker- en Superrugbywedstryde.

Jonker het diens gedoen by talle internasionale wedstryde, insluitende middel-van-die-jaar toetse en die IRR Stille Oseaan Vyf-Nasiesreeks. Hy het saam met Wayne Barnes van Engeland en Nigel Owens van Wallis sy wêreldbekerdebuut by die Rugbywêreldbeker 2007 in Frankryk gemaak.

Hy het aan die einde van die 2014-seisoen uitgetree as skeidsregter met die internasionale kragmeting tussen Namibië en Duitsland, sy laaste wedstryd.

## Suid-Afrikaanse kollegas 
* Quinton Immelman
* Craig Joubert
* Stuart Berry
* Jason Jaftha
* Pro Legoete
* Jaco Peyper
* Rasta Rasivhenge
* Lourens van der Merwe

## Eksterne skakels 
* Rugby World Cup 2007 match official appointments set  IRB.com
* RWC debut for Marius Jonker  news24.com

## Verwysings
Wayne Barnes

**Wayne Barnes** (gebore 20 April 1979) is 'n Engelse internasionale rugbyskeidsregter. Hy het in April 2005 'n professionele skeidsregter geword waarvoor hy 'n loopbaan  in die regte laatvaar het. Barnes is die jongste skeidsregter wat nog ooit tot die Paneel van Nasionale Skeidsregters in Engeland aangestel is nadat hy die posisie in 2001 op 'n ouderdom van slegs 21 verkry het. Hy het op agtjarige ouderdom rugby begin speel en as skeidsregter begin opteer toe hy 15 was. Hy is tans 'n gereelde skeidsregter in die Guinness Premiership, en het as skeidsregter opgetree vir wedstryde in die Heineken Beker en die *European Challenge Cup*.

In 2006 het Barnes sy toetsdebuut as skeidsregter gemaak toe hy in drie wedstryde in die eerste Stille Oseaan Vyf-Nasies en in die Italië v Frankryk wedstryd in die 2006 2006 Ses-Nasies opgetree het. Voor dit was hy skeidsregter by die 2003 onder 19 Rugby Wêreld Kampioenkap in Parys, die 2005 Under 21 Rugby Wêreldkampioenskap in Argentinië en hy was die Engelse verteenwoordiger op die Sewesreeks van Desember 2003 tot Maart 2005. In April 2007, is aangekondig dat Barnes een van die drie Engelse skeidsregter by die 2007 Rugby Wêreldbeker sal wees. Die ander Engelse skeidsregters by die toernooi is Chris White en Tony Spreadbury. Barnes is vier wedstryde in die Wêreldbeker toegeken, Suid-Afrika teen Tonga, Samoa teen VSA (beide Poel A), Nieu-Seeland teen Italië (Poel C) en Ierland teen Georgië (Poel D).

## Verwysings 
## Eksterne skakels 
* Rugby World Cup 2007 match official appointments set  IRB.com
Oracle

Die woord **Oracle** kan verwys na:
* Die maatskappy Oracle Corporation
* Die Oracle databasis, 'n databasisbestuurstelsel

## Sien ook 
* Orakel, persoon wat onder leiding van die gode voorspellings gemaak het.
BN

[duimnael|250px|'n Glimlaggende [sjokoladegegeurde BN-koekie.]]
Die **BN**-koekie is 'n soort koekie wat gewoonlik uit twee plat koekies bestaan wat 'n sjokoladelaag in die middel het. BN's kom in twee verskillende vorme: sirkels en geronde vierkante. Beide het gesiggies op. Daar is 'n vareïteit van vier verskillende gesiggies. Daar is ses verskillende geure van die BN-koekie, naamlik sjokolade, aarbei, vanielje, framboos, appelkoos en melksjokolade. BN is 'n afkorting vir Biscuiterie Nantaise.

Toe BN's in Septermber 1999 vir die eerste keer op die mark verskyn het, was daar 'n advertensieveldtog waarin die woorde "BN BN" op die wysie van "Mah Nà Mah Nà" gesing is. "Mah Nà Mah Nà" is 'n bekende wysie onder kinders weens die gebruik daarvan in klingels van TV-programme soos *The Muppet Show*. Die wysie is vir die eerste keer in die Italiaanse rolprent *Sweden: Heaven and Hell* gebruik.

## Eksterne skakels 
* 1- en 2 BN-advertensies, YouTube
Tomme de Savoie

**Tomme de Savoie** is 'n variant van Tomme-kaas wat in die Savoie-gebied (départements Savoie en Haut-Savoie) van die Franse Alpe gemaak word. Dit is 'n milde, halfharde kaas met 'n beige kleur in sy binneste en 'n dik grys kors. Die Tomme de Savoie is die bekendste van die verskillende Alpynse en Savoiardiese Tomme-bergkaassoorte.

Net soos ander Tomme-variante word Tomme de Savoie gewoonlik van afgeroomde koeimelk gemaak (die room word vir botter of ander kaassoorte gebruik) en het derhalwe 'n relatief lae vetgehalte van tussen 20 en 45 persent. Die kaas word dwarsdeur die jaar gemaak en ontwikkel sy karakter na gelang van die koeie se voedsel wat saam met die seisoene van somergras na winterhooi wissel.

Die kaas word gewoonlik in skywe met 'n deursnee van sowat 18 sentimeter, 'n dikte van 5 tot 8 sentimeter en 'n gewig tussen 1 en 2 kilogram vervaardig. Dit word eers gepers en word daarna vir rypwording enkele maande lank in 'n tradisonele kelder gestoor. Hierdeur kry die kaas sy tipiese dik kors en dikwels ook 'n sagte "kaaskelder"-smaak.
Eindhoven

**Eindhoven** is 'n stad en munisipaliteit in die Nederlandse provinsie Noord-Brabant. Die munisipale gebied het sowat 238&nbsp;000 inwoners (2022) en 'n oppervlakte van 89&nbsp;km². Eindhoven is die grootste stad in hierdie provinsie en die vyfde grootste stad van Nederland.

Eindhoven lê in die Suidoos-Brabant-regio en in die Kempen-streek.

## Geskiedenis 
Eindhoven het in 1232 al stadsregte gekry. Die stad het veral begin groei toe Philips (gloeilampe) daar gevestig is. Ná die Tweede Wêreldoorlog het die motorfabriek DAF ook begin groei en dit het ook die groei van Eindhoven beïnvloed.

## Distrikte 
Van al die Eindhoven-distrikte is die historiese sentrum verreweg die kleinste in grootte en bevolking, en het in 2006 slegs 5&nbsp;419 inwoners. Woensel-Noord is die grootste, en dit was die grootste uitbreidingsgebied van die stad in 'n aantal dekades.

Die stad is tans verdeel in sewe distrikte:

## Kultuur 
Eindhoven het twee groot teaters: Muziekcentrum Frits Philips en Parktheater. Die bekendste museum in die stad is die Van Abbe Museum (moderne kuns).

## Sport 
Eindhoven is die tuiste van die sokkerspanne PSV Eindhoven en FC Eindhoven en die hokkiespan Oranje Zwart.

## Universiteite 
In Eindhoven is daar twee instansies in die hoëronderwys-stelsel: Technische Universiteit Eindhoven en Fontys Hogeschool. (Die Nederlandse 'hogeschool' is wel 'n tersiêre opleidingsentrum en kan nie vergelyk word met die Suid-Afrikaanse 'hoërskool' nie.)

## Internasionale betrekkinge 
Eindhoven is verenig met:

## Geboortes 
* Lenny Kuhr (1950), sangeres en liedjieskrywer
* Erik Menkveld (1959-2014), digter

## Naburige munisipaliteite 
## Verwysings 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Rheineck

**Rheineck** is 'n dorpie in die *Wahlkreis* (kiesafdeling) van Rheintal in die Kanton St. Gallen in Switserland.

## Verwysings
Internetradio

duimnael|280px|'n Internetradio-studio

**Internetradio** (ook **e-Radio** genoem) verwys na 'n oudio-uitsenderdiens wat deur middel van die internet uitsaai. Uitsending oor die internet word gewoonlik na verwys as *websending*, omdat dit nie breedweg deur draadlose metodes versend word nie, maar eerder oor die Wêreldwye Web. Die term "internetradio" behels 'n stromende medium wat aan luisteraars 'n aaneenlopende *stroom* klank bied, waaroor hulle geen beheer het nie — soos in die geval van tradisionele uitsendermedia. Internetradio is nie sinoniem met podgooiery nie, omdat podgooie afgelaai moet word en gevolglik kopieregkwessies meebring. Internetradio bied ook nie lêerbediening op aanvraag nie. Heelwat internetradiostasies staan in assosiasie met 'n ooreenstemmende tradisionele terrestriële radiostasie of -netwerk. Radiostasies wat slegs oor die internet uitsaai is gewoonlik onafhanklik van sulke instellings.

Internetradiostasies is normaalweg van enige plek op die aarde toeganklik. Dit is byvoorbeeld moontlik om na 'n Australiese stasie vanuit Europa of Amerika te luister. Hierdie voordeel maak dit 'n gewilde diens onder expats en vir luisteraars wie se behoeftes nie deur hul plaaslike radiostasies bevredig word nie (soos wat die geval mag wees met progressiewe rock, anime-musiek, klassieke musiek, stand-up-komedie, ensomeer). Sommige internetradiodienste bied nuus, sport en kommentaar aan, benewens 'n groot verskeidenheid musiek.

## Eksterne skakels 
* Uitsaaines, Afrikaanse internetradiostasie wat wêreldwyd uitsaai
* Ja.fm (Jacaranda Afrikaans), 'n internetradio en -musiek-gemeenskapswebwerf wat Afrikaanse musiek uitsaai
* Radio Suid-Afrika, Afrikaanse stasie
* www.paketinternetmurahindonesia.com 
* Hosa Radio, Afrikaanse musiekstasie
* YoYoRadio , Afrikaanse musiekstasie
Luciano Pavarotti

**Luciano Pavarotti** (* 12 Oktober 1935; † 6 September 2007 in Modena) was 'n gevierde Italiaanse tenoor wat naas die operabedryf ook 'n suksesvolle loopbaan in die populêr-klassieke musiekgenre gehad het waar hy met sy buitengewone sangvermoëns miljoene mense bekoor het. Sy konserte is op televisie uitgesaai, en as een van *The Three Tenors* ("Die Drie Tenore") het Luciano Pavarotti verskeie kere fondse vir vlugtelinge help sterk en ook geld vir onder meer die Rooi Kruis ingesamel.

[duimnael|links|Pavarotti se graf in Montale (naby [Modena)]]
Pavarotti het sy Italiaanse tenoorloopbaan in 1961 begin en later in verskeie Europese operateaters soos dié van Wene en Londen opgetree. Met sy debuut in die Verenigde State saam met die sopraan Joan Sutherland, wat hom in Miami uitgenooi het om haar op 'n konserttoer te begelei, het hy in 1965 waardevolle ervarings opgedoen en ook erkenning gekry. In die tydperk tussen 1966 en 1972 het hy sy reputasie as 'n eersterangse operasanger in die Milanese Scala-operateater en ander groot Europese konserthuise gevestig. Sy debuut op 23 November 1968 in die New Yorkse Metropolitan Operahuis as Rodolfo in La Traviata het groot byval gevind.

In die laat 1970's het Pavarotti wêreldwye bekendheid verwerf en was befaamd vir die buitengewone kwaliteit van sy helder tenoorstem met sy skitterende en natuurlike bo-tone. Hy het gevolglik die bynaam "Koning van die hoë C's" gekry. In die 1970's en 1980's het Pavarotti in die wêreld se voorste operateaters opgetree en hom as een van die grootste moderne sangkunstenaars onderskei.

Met sy uitvoering van *Nessun Dorma* uit die opera *Turandot* tydens die FIFA Sokker-Wêreldbekertoernooi in 1990 in Italië, wat onder meer deur die Britse BBC uitgesaai is, het hy internasionale sterstatus bereik. By geleentheid van die laaste wedstryd van die kampioenskap het hy saam met sy bekende operakollegas Plácido Domingo en José Carreras opgetree en treffers wat tot in daardie stadium tot die operawêreld beperk was by 'n groter gehoor gewild gemaak. Pavarotti het sy invloed op die populêre musiekmark met popkonserte en televisie-advertensies verder uitgebrei, maar hoewel hy verskeie kere saam met popsterre opgetree het, het hy nogtans nooit sy identiteit as operasanger ingeboet nie.

In sy laaste jare het sy groot liggaamsgewig sy vermoë om in operas en konserte op te tree duidelik beperk, en sy laaste opvoering het in Maart 2004 in die Metropolitan Opera-huis in New York plaasgevind. Sy laaste konsert het ter geleentheid van die openingsplegtigheid van die Olimpiese Winterspele 2006 in Turyn (Italië) plaasgevind waar hy *Il principe ignoto* uit *Nessun Dorma* gesing het, terwyl die stadiongehoor die koorrefrein bygedra het.

Op 14 Augustus 2019 was daar 'n berig op Maroela Media geplaas dat Pavarotti se lewensverhaal eersdaags op die silwerdoek verewig sal word in die vorm van 'n dokumentêre program, met die bekroonde regisseur Ron Howard wat aan die stuur van sake sal wees.

## Verwysings 
## Eksterne skakels 
*  Luciano Pavarotti se amptelike webwerf
*  
*  
*
IPod

duimnael|regs|250px|Die huidige iPod-familie, van links na regs: iPod Shuffle, iPod Nano, iPod Classic, IPod Touch.

**iPod** is 'n tipe draagbare mediaspeler wat deur Apple ontwerp en versprei word. Die iPod-projek is in Oktober 2001 van stapel gestuur. Daar is tans 'n verskeidenheid iPod-produkte: die oorspronklike hardeskyfgebaseerde iPod classic, die iPod touch (wat soortgelyk is aan die iPhone, die iPod nano wat ook video's kan speel, en die skermlose iPod shuffle. Vorige produkte sluit in die iPod mini wat deur die iPod nano verplaas is, en die iPod photo wat in die huidige iPods geïntegreer is. Die iPod classic-modelle stoor multimedia op 'n interne hardeskyf, terwyl al die ander modelle flash geheue gebruik sodat die produk in 'n kleiner grootte beskikbaar kan wees. Net soos vele ander digitale draagbare musiekspelers, kan iPods ook gebruik word om soos 'n groot USB-geheuestaaf te funksioneer deurdat enige soort data daarop gestoor kan word.

Apple se iTunes-sagteware word gebruik om musiek vanaf die rekenaar op die iPod te sit. iTunes stoor 'n musiekbiblioteek op die gebruiker se rekenaar en kan musiek speel, CD's skryf, en musiek van 'n musiek-CD rip. Apple het sy ontwikkeling op die iPod se unieke gebruikerskoppelvlak en sy gebruikersvriendelikheid gefokus, eerder as op tegniese bekwaamheid. Sedert April 2007 is daar al meer as 100&nbsp;miljoen Apple iPods wêreldwyd verkoop.
Stade Vélodrome

Die **Stade Vélodrome** (Frans: [stad velɔdʁom]) is 'n stadion in Marseille, Frankryk, met 67&nbsp;394 sitplekke. Dit is die tuisveld van die voorste Franse sokkerspan Olympique de Marseille en het ook as 'n stadion vir die FIFA Sokker-Wêreldbekertoernooi in 1998 gedien. Dit is die grootste sokkerklubveld in Frankryk. Die stadion word ook gereeld deur die Franse nasionale rugbyspan gebruik.

duimnael|links|Buiteaansig van die Stade Vélodrome
duimnael|links|Die Stade Vélodrome se ingang
Die rekordbywoning vir 'n klubwedstryd by die Stade Vélodrome was 58&nbsp;897 vir 'n UEFA-bekerhalfeindstryd teen Newcastle United FC in 2004. Die stadion het ook diens gedoen in 1938 toe die FIFA Sokkerwêreldbeker se eindrondte in Frankryk gehou is. Die eerste wedstryd wat in die stadion gespeel is, was tussen Marseille en Turyn in 1937. Die stadion is ook vir die Rugbywêreldbeker 2007 gebruik. In 2016 het die Stade Vélodrome die eerste stadion geword waar wedstryde tydens drie UEFA Europa-beker (1960, 1984 en 2016) aangebied is.

Die Franse rugbyspan het in die vroeë 2000s 'n indrukwekkende reeks oorwinnings in die stadion behaal. In November 2000 het hulle die All Blacks met 42–33 verslaan en in die jaar daarna het hulle die Wallabies met een punt geklop. In 2002 is een wedstryd weer in die stadion gespeel, met 'n oorwinning oor die Springbokke, wat gevolg is deur 'n oorwinning oor Engeland in 2003. Die geluklopie is in 2004 verbreek toe hulle 14–24 teen Argentinië verloor het. Die stadion is weer in November 2009 deur Frankryk gebruik toe hulle teen die Nieu-Seelandse All Blacks gespeel het. Dit is ook tydens die Rugbywêreldbeker 2023 vir wedstryde gebruik.

## Wedstryde 
### FIFA Sokker-Wêreldbekertoernooi in 1938 
### Europese Sokkerkampioenskap 1960 
### Europese Sokkerkampioenskap 1984 
### FIFA Sokker-Wêreldbekertoernooi in 1998 
### Rugbywêreldbeker 2007 
### Europese Sokkerkampioenskap 2016 
### Rugbywêreldbeker 2023 
## Eksterne skakels 
*  Amptelike webwerf
*  WorldStadiums.com inskrywing 
*  Voorgestelde nuwe Stade Velodrome
*  Destination Marseille  – rugbyworldcup.com
Versnelling

Die **versnelling** van 'n liggaam verwys na die tempo waarteen die snelheid van die liggaam verander. Dikwels word **versnelling** gebruik om te verwys na 'n toename in snelheid, terwyl vaartvermindering verwys na 'n afname in snelheid.

Om versnelling/vaartvermindering te veroorsaak moet daar 'n resultante krag op die liggaam uitgeoefen word. Met ander woorde, indien 'n liggaam teen 'n konstante snelheid beweeg in 'n wrywinglose omgewing moet 'n krag op die liggaam uitgeoefen word in dieselfde rigting as beweging om 'n verhoging in snelheid te veroorsaak. Netso, moet 'n krag in die teenoorstelde rigting van beweging uitgeoefen word om 'n **vaartvermindering** te veroorsaak.

## Berekening 
Wiskundig word versnelling as volg gedefinieer:

a = \frac{v - u}{\Delta t} = \frac{v_2 - v_1}{\Delta t}
Versnelling kan ook gesien word as die tweede afgeleide, volgens tyd, van posisie en dus die eerste afgeleide, volgens tyd, van snelheid:
* a = \frac{d^2x}{d^2t}
* a = \frac{dv}{dt}

In alle bostaande vergelykings is:
* *a* = versnelling
* *v* = v2 = finale snelheid
* *u* = v1 = beginsnelheid
* *x* = posisie

## Vallende voorwerp
thumb|regs|200px|Vallende voorwerp

'n Voorwerp wat val, versnel teen g = 9.81 m/s2.

Dit beteken dat die snelheid van die voorwerp elke sekonde verhoog met 9.81 m/s. Dus, by tyd t sekondes is die snelheid van die voorwerp v = g \times t.

In die algemeen is: Afstand = snelheid &times; tyd
:x = v \times t    (Eenhede: m/s &times; s = m)

Indien dt is baie kort tyd is, sal die afstand wat die voorwerp val by tyd t sekondes die volgende wees:

:dx = v \times dt

Soos reeds voorheen gesê is v = g \times t. Dus

:dx = g t\, dt

Om die totale afstand te bepaal na tyd t sekondes, moet dus integreer word:

:x = \int_{t}^{0} gt\, dt

:x = \frac{1}{2}g t^2 |_0^t

:x = \frac{1}{2}g t^2

As v = g \times t dan is t = \frac{v}{g}

:x = \frac{1}{2}g \left(\frac{v}{g}\right)^2

:2gx = v^2

:v = \sqrt{2gx}

Indien die voorwerp h meter val, dan is die spoed van die voorwerp:

:v = \sqrt{2gh}
Snelheid

Die **snelheid** van 'n liggaam verwys na die tempo waarteen die posisie van die liggaam verander, met inbegrip van die rigting waarin dié verandering plaasvind. Dit kan ook beskryf word as die verplasing van die liggaam in 'n gegewe tydinterval, weereens met inbegrip van die rigting van die begin- na die eindpunt.

Snelheid is naamlik 'n vektorhoeveelheid waarvan die rigting 'n inherente aspek vorm. In 'n driedimensionale ruimte word dit gevolglik deur 'n driedimensionale vektor (essensieel drie geordende getalle) weergegee, wat opgestel kan word nadat 'n Cartesiese assestelsel gekies is. Die absolute waarde (of grootte) van hierdie snelheid lewer die liggaam se **spoed**, wat met 'n enkele getal, of skalaarhoeveelheid, aangedui kan word. Die spoed is gevolglik nie rigtingafhanklik nie, en 'n assestelsel is oorbodig by die beskrywing daarvan.

Tensy daar 'n krag op die liggaam uitgeoefen word sal die snelheid van die liggaam onveranderd bly, soos bepaal deur Newton se eerste wet: die wet van traagheid. Beide die spoed en bewegingsrigting bly gevolglik konstant tot welke tyd 'n krag op die liggaam inwerk, wanneer Newton se tweede wet in werking tree.

## Berekening 
Wiskundig word snelheid as volg gedefinieer: v = \frac{\Delta x}{\Delta t}
Waar \Delta x die verplasing verteenwoordig en \Delta t die verlope tyd verteenwoordig.

Snelheid kan gesien word as die eerste afgeleide, volgens tyd (t), van posisie (x) of die integraal van versnelling (*a*):
* v = \frac{dx}{dt}
* v = \int_a^b a \, dt

## Snelheid vs spoed 
Streng gesproke is daar 'n verskil tussen snelheid en spoed. Kyk na die definisies van snelheid en spoed hieronder en ook verplasing en afstand:

: Snelheid = Verplasing / Tyd

: Spoed = Afstand / Tyd

## Kyk ook 
* Spoed
* Versnelling
* Terminale snelheid
Stade Chaban-Delmas

Die **Stade Chaban-Delmas** is 'n stadion in die Suidwes-Franse metropool Bordeaux wat tussen 1938 en 2015 veral as tuisveld vir die plaaslike sokkerspan Girondins des Bordeaux gedien het en sedert 2011 die rugbyspan Union Bordeaux Bègles huisves. Die stadion se naam is in 2001 gewysig; dit het vroeër bekend gestaan as Stade du Parc Lescure en dra tans die naam van die politikus Jacques Chaban-Delmas wat in die periode tussen 1947 en 1995 die amp van burgemeester van Bordeaux beklee het.

duimnael|links|Die Stade Chaban-Delmas se ingang
Die aantal sitplekke is by die voorskrifte van internasionale wedstryde soos die FIFA Sokker-Wêreldbekertoernooi in 1998 aangepas en beloop tans 34&nbsp;694. Sedert die somer van 2007 beskik die stadion oor twee reuseskerms met 'n oppervlak van 37 vierkante meter elk wat ter geleentheid van die Rugbywêreldbeker 2007 geïnstalleer is.

Die stadion is in 1935 in die vorm van 'n fietssportstadium (Frans: *stade vélodrome*) opgerig, en in 1938 is wedstryde van die FIFA Sokker-Wêreldbekertoernooi hier gehou. Dit was die eerste stadion ter wêreld wat oor volledig oordekte tribunes beskik het sonder enige pilaar wat die sig van die toeskouers belemmer het. Vanweë sy klassifisering as 'n historiese monument moet 'n aantal probleme by die stadion se herstel oorkom word. Die stadiondak beskerm nog die sitplekke wat ná die jaar 1984 op die ou fietsrenbaan opgerig is, nog die voormalige draaie.

Die tonnel wat die spelers se kleedkamers met die speelveld verbind, is met byna 120 meter die langste in Europa.

Op 19 Julie 2011 het die FC Girondins de Bordeaux sy plane bekend gemaak om 'n nuwe stadion opterig, geleë in Bordeaux-Lac en met plek vir 42&nbsp;114 toeskouers. Die konstruksie aan die Nouveau Stade de Bordeaux het in 2013 begin en in April 2015 geëindig.

## Wedstryde 
### FIFA Sokker-Wêreldbekertoernooi in 1938 
### FIFA Sokker-Wêreldbekertoernooi in 1998 
### Rugbywêreldbeker 1999 
### Rugbywêreldbeker 2007 
## Eksterne skakels
Johann Jakob Lutz

duimnael|Japie Lutz
**Johann Jakob (Japie) Lutz** was die negende kind van die stamvader van die Lutze in Suid-Afrika en het baanbrekerswerk gedoen in die Noordweste van die Kaapkolonie.  Hy is op 20 Augustus 1859 op Williston in die destydse Kaapkolonie gebore.  Daardie selfde nag is sy ma, Carolina, oorlede.

## Sy lewe 
Op 10-jarige ouderdom is hy na Barmen in Duitsland gestuur, waar hy aan die sendingskool van die Rynse Sendinggenootskap onderrig ontvang het.  Ná vyf jaar het Japie sy opleiding voortgesit aan die Fachschule (ambagskool) van Detmold om homself as 'n kabinetmaker te kwalifiseer. Hy het vanaf sy sewentiende jaar as kabinetmaker op Ceres gewerk.

In 1881 het hy saam met sy broer Heinrich 'n onderneming op Olyvenhoutsdrift (Upington) begin. Sy eerste ondervinding van besproeiingswerk het hy opgedoen toe hy onder leiding van die sendeling C Schroeder aan die groot kanaal van Upington gewerk het van 1882 tot 1885.  

In 1886 is hy op Carnarvon getroud met Sofie (gebore 29 September 1866), dogter van die sendeling Peter Sterrenberg. Hy is op 29 September 1955 op Upington oorlede.

## Ere M-graad 
Hy is op 90-jarige ouderdom vereer vir sy werk as ontwerper van die grootste gedeelte van die kanaalstelsel uit die Oranjerivier by Upington en Kakamas.  Hy ontvang die graad Magister in Ingenieurswese (Honoris Causa) van die Universiteit van Stellenbosch.

Aanhaling uit die sitasie:  "(hy het) oortuigende bewys gelewer ... van hoogstaande gawes van verstand en karakter en hom op besondere wyse beywer en verdienstelik gemaak ... met die aanlê van besproeiingskanale in die vallei van die Grootrivier..."  Gedateer 12 Desember 1949.

'n Ontwerp van 'n oorvalsluis deur hom is gepatenteer.

## Lutzville 
Die dorp Lutzville is na sy seun Johann genoem.
John Smit

**John William Smit** (gebore 3 April 1978 in Pietersburg, Suid-Afrika) was die 51ste kaptein van die Suid-Afrikaanse nasionale rugbyspan, die Springbokke. Hy het meestal op haker en soms op stut gespeel. John Smit het in drie wêreldbekers gespeel, in 2003, 2007 en 2011.

## Vroeë jare 
John is die derde van drie seuns, sy broers is Brian en David, en sy pa is Basil en ma Valeria Ann Wetheral – nooi Graham. Sy ma was 'n onderwyseres. Sy pa was 'n meganiese ingenieur en het by verskeie myne in die ou Transvaal gewerk met die gevolg dat sy familie in verskeie dorpe gewoon het, onder andere: Mooinooi, Naboomspruit, Penge, Potgietersrus en Rustenburg.

Smit was 'n leerder aan Pretoria Boys High School, waar hy hoofseun was in 1996 en vir die eerste span rugby gespeel het in 1994 tot 1996. Hy is vir Noord-Transvaal se Cravenweekspan gekies in 1995 en 1996, en in 1996 is hy gekies vir die Suid-Afrikaanse Skolespan. Na die Cravenweek teken hy 'n kontrak met die Natal Sharks om vanaf 1997 vir hulle te speel.

## Provinsiale dae 
In 1997 speel hy vir die Natal o/19, Natal o/21 (toer na Wallis), SA o/19 (toer na Argentinië), SA o/21-span en Natal Wildebeeste. Hy maak ook sy provinsiale buiging vir die seniorspan met twee Curriebeker-wedstryde en speel ook teen die Britse Leeus.

## Internasionale Rugbyloopbaan 
Smit het sy eerste Springbokwedstryd in 2000 op 22-jarige ouderdom gespeel toe Suid-Afrika Kanada met 51-18 op die Basil Kenyon-stadion in Oos-Londen geklop het. Hy was gereeld op die reserwebank tot 2004 toe hy deur die nuwe afrigter Jake White as kaptein aangestel is.

Teen die einde van 2005 was Smit een van die suksesvolste kapteins wat Suid-Afrika nog ooit gehad het met 18 uit 26 Springbokoorwinnings, 'n wenpersentasie van 69%. Dit maak hom net so suksesvol soos die groot Suid-Afrikaanse kapteins Gary Teichmann en Francois Pienaar.

Met die aanloop tot die 2007 Rugby Wêreldbeker is hy verbonde aan die Franse klub Clermont. Hy het uiteindelik 'n tweejaarkontrak met Clermont geteken wat na die Wêreldbeker in werking getree het.

John het uit internasionale rugby getree na afloop van die Rugbywêreldbeker 2011, met 'n rekord 111 toetse waarin hy die Springbokke 'n rekord 83 keer aangevoer het. Sedertdien het Victor Matfield hom verbygesteek deur die meeste toetse te speel, nl. 127.

## Notas en verwysings 
## Eksterne skakels 
* 
* 
* Sharks Rugbyprofiel
Stade Félix-Bollaert

Die **Stade Félix-Bollaert** is 'n stadion in Lens, Frankryk, wat in 1932 gebou is. Dit is die tuisveld van die sokkerspan RC Lens. Die stadion se kapasiteit is 38&nbsp;223 (meer as Lens se huidige bevolking van ongeveer 37&nbsp;000). Die naam van die stadion is afkomstig van die direkteur van 'n plaaslike mynmaatskappy wat kort voor die inhuldiging van die stadion oorlede is. Die stadion is vir sommige van die wedstryde van die Europese Sokkerkampioenskap 1984, FIFA Sokker-Wêreldbekertoernooi in 1998, Rugbywêreldbeker 1999, Rugbywêreldbeker 2007 en Europese Sokkerkampioenskap 2016 gebruik.

## Geskiedenis 
Die stadion is gebruik vir die volgende groot internasionale toernooie:
* Europese Sokkerkampioenskap 1984
* FIFA Sokker-Wêreldbekertoernooi in 1998
* Rugbywêreldbeker 1999
* Rugbywêreldbeker 2007
* Europese Sokkerkampioenskap 2016

## Argitektuur 
duimnael|Die opgeknapte stadion
Bollaert is volgens die Engelse styl gebou met vier aparte pawiljoene wat onderskeidelik toegewy is aan:
* Henri Trannin: boorling van Bully-les-Mines, doelwagter by die klub vir 18 jaar, sportdirekteur van Lens van 1952 tot 1956 wat in Julie 1974 oorlede is; dit is op 4 Desember 1976 aan hom opgedra
* Tony Marek, oudspeler en afrigter, internasionale speler in die 1950's 
* Élie Delacourt, voormalige ondersteunersgreop president; 
* Max Lepagnot, oudpresident van die distrik Artois.

Al die plekke in die stadion is sitplekke, meeste ondersteuners in die Marek-pawiljoen staan egter eerder aangesien dit as die "kop" beskou word. Dit is algemene gebruik in stadions waar die "geharde" ondersteuners agter die doelhokke sit.

## Wedstryde 
### Europese Sokkerkampioenskap 1984 
:*Hoofartikel: Europese Sokkerkampioenskap 1984*.

### FIFA Sokker-Wêreldbekertoernooi in 1998 
:*Hoofartikel: FIFA Sokker-Wêreldbekertoernooi in 1998*.

### Rugbywêreldbeker 1999 
:*Hoofartikel: Rugbywêreldbeker 1999*.

### Rugbywêreldbeker 2007 
:*Hoofartikel: Rugbywêreldbeker 2007*.

### Europese Sokkerkampioenskap 2016 
:*Hoofartikel: Europese Sokkerkampioenskap 2016*.

## Eksterne skakels 
* Stade Félix-Bollaert on www.sitercl.com
Stade de la Beaujoire

Die **Stade de la Beaujoire - Louis Fonteneau** (Frans: ​[stad də la boˈʒwaʁ]), meer bekend as **La Beaujoire**, is 'n stadion in Nantes, Frankryk. Dit is die tuiste van die sokkerklub FC Nantes. In September 2007 het dit drie groepwedstryde van die Rugbywêreldbeker 2007 aangebied. Dit is ook tydens die Rugbywêreldbeker 2023 vir vier groepwedstryde gebruik.

[duimnael|links|Wedstryd tussen Kanada en Wallis tydens die [Rugbywêreldbeker 2007]]
Die stadion is op 8 Mei 1984 ingehuldig met 'n vriendskaplike wedstryd tussen FC Nantes en Roemenië. Dit is genoem na Louis Fonteneau wat president van FC Nantes was tussen 1969 en 1986. Die stadion is in 1998 vir die Sokker-Wêreldbeker opgeknap. Terwyl die oorspronklike kapasiteit 52&nbsp;923 was, is alle staanplekke in 1998 in sitplekke omskep wat die kapasiteit na 38&nbsp;285 verminder het. Voorheen het die klub by die Stade Marcel Saupin gespeel.

Die stadium word ook vir internasionale rugbywedstryde gebruik en is die stadion waar Frankryk die All Blacks op 15 November 1986 met 16–3 geklop het.

La Beaujoire is ook vir verskeie wedstryde van die Europese Sokkerkampioenskap 1984 gebruik, insluitend 'n 5–0 oorwinning deur Frankryk oor België. Ses wedstryde is ook by die stadion gespeel tydens die FIFA Sokker-Wêreldbekertoernooi in 1998, insluitend die kwarteindstryd tussen Brasilië en Denemarke.

Die Franse nasionale sokkerspan het op sewe geleenthede daar gespeel, mees onlangs 'n vriendskaplike wedstryd teen Kameroen (3–2) in Mei 2016.

## Wedstryde 
### Europese Sokkerkampioenskap 1984 
### FIFA Sokker-Wêreldbekertoernooi in 1998 
### Rugbywêreldbeker 2007 
### Rugbywêreldbeker 2023 
## Eksterne skakels 
*  WorldStadiums.com inskrywing
Escopetarre

'n ***Escopetarra*** is 'n kitaar wat van 'n aangepaste geweer gemaak is en as 'n vredesimbool gebruik word.  Die naam is 'n samestelling van die Spaanse woorde *escopeta* (geweer) en *guitarra* (kitaar). 

*Escopetarras* is in 2003 ontwerp deur die Colombiaanse vredesaktivis César López nadat hy in 2003 by 'n byeenkoms ná die El Nogal klubbom in Bogotá, 'n soldaat gesien het wat 'n geweer soos 'n kitaar vasgehou het. Die eerste *escopetarra* in 2003 was van 'n Winchester-geweer en 'n Stratocaster elektriese kitaar gemaak.

## Sien ook 
* Lys van musiekinstrumente

## Verwysings
Webwerf

duimnael|regs|200px|Skermkiekie van die webwerf www.wikipedia.org se voorblad.

'n **Webwerf** of **webtuiste** is 'n versameling webblaaie, prente, video's en ander digitale bates wat op een of meer webbedieners bedryf word, en gewoonlik beskikbaar is vanaf die Internet, selfoon of 'n LAN.

'n Webbladsy (of webblad) is 'n dokument, tipies geskryf in HTML, wat meestal beskikbaar gemaak word deur die HTTP-protokol. Die HTTP-protokol is verantwoordelik om die inligting van die webbediener aan te stuur na die gebruiker se webblaaier.

Al die publieke toeganklike webwerwe word kollektief beskou as die Wêreldwye Web (WWW).

Die blaaie van 'n webwerf kan gewoonlik bekom word van 'n eerste- of worteladres (URL). Die worteladres van 'n webwerf word die hoofblad of tuisblad genoem. Die adresse van die blaaie word gewoonlik in 'n hiërargie georganiseer, maar skakels tussen die blaaie beheer hoe die leser die struktuur sien en hoe verkeer tussen die blaaie van die webwerf vloei.

Sekere webwerwe vereis dat gebruikers registreer alvorens sekere inhoud gesien kan word. Voorbeelde van sulke webwerwe sluit in: besigheid-, nuus- en sosiale netwerk webwerwe.

## Eksterne skakels 
*
Rynse sendeling

[duimnael|regs|270px|Die Morawiese kerk op [Wupperthal, vroeër die Rynse sendingkerk.]]

Die **Rynse Sendelinge** in Suid-Afrika was afkomstig van die Rynse Sendinggenootskap wat op 23 September 1828 in Duitsland gevorm is toe die vier sendingverenigings van Elberfeld, Barmen, Köln en Wesel saamgesmelt het.  

Die oudste van die verenigings was Elberfeld wat in 1799 deur Gereformeerde en Lutherse lidmate gevorm is. 

In die stigtingsjaar nog is die eerste sendeling na Suid-Afrika of die Kaapkolonie gestuur.  Dit het gelei tot die stigting van die dorpie Wupperthal.  Die eerste sendeling was Johann Gottfried Leipoldt.
GNTA

**GNTA**, of die Gauteng-Noord Tennis Assosiasie, organiseer tennisligas in die noordelike dele van Gauteng en is geaffilieer by SATA (Suid-Afrika Tennis Assosiasie).

## Geaffilieerde klubs 
Van die GNTA geaffilieerde klubs sluit in:
* Elarduspark-tennisklub
* Belgrave-tennisklub
* Waverley-tennisklub
* Menlo-Alkant-tennisklub

## Eksterne skakels 
GNTA webwerf
SATA

**Tennis Suid-Afrika** (Engels: *Tennis South Africa*), voorheen die **Suid-Afrikaanse Tennisassosiasie** (*Tennis South Africa Association*, *SATA*), organiseer tennisbedrywighede in Suid-Afrika.

Veertien provinsiale assosiasies is by SATA geaffilieer. Hulle is:
* Boland
* Gauteng-Oos
* Gauteng-Sentraal
* Gauteng-Noord
* Grens
* KwaZulu-Natal
* Limpopo
* Mpumulanga
* Noord-Kaap
* Noordwes
* Oos-Kaap
* Suid-Westelike Distrikte
* Vrystaat
* Westelike Provinsie

## Eksterne skakels 
*  Tennis Suid-Afrika se amptelike webwerf
One-Two-GO-vlug 269

Op 16 September 2007 het die lugdiens **One-Two-GO se Vlug 269** verongeluk nadat dit probeer het om in swaar weer op die Phuket Internasionale Lughawe in Thailand te land.  Die vliegtuig het die aanloopbaan hard getref en in twee gebreek. Die lughawe is die volgende middag vir verkeer heropen.

Van die 130 mense aan boord het 84 passasiers en 5 bemanningslede, insluitend albei vlieëniers, in die ramp gesterf.

## Verwysings 
## Eksterne skakels 
* Aircraft Accident Investigation Committee, Ministry of Transport of Thailand:
** Finale verslag (Archive) 
** "Interim Report One Two Go Airlines Company Limited Mcdonnell Douglas DC-9-82 (MD-82) HS-OMG Phuket International Airport Thailand 16 September 2007." AAIC ()
Natal (provinsie)

Die **Natalprovinsie** (Engels: *Province of Natal*) was 'n provinsie van Suid-Afrika vanaf Mei 1910 tot Mei 1994 met sy hoofstad in Pietermaritzburg. Die Natalprovinsie het die bantoestan van KwaZulu ingesluit. Natal was die enigste provinsie wat teen die vorming van 'n republiek in die Suid-Afrikaanse referendum van 1960 gestem het en die enigste waar die Verenigde Party die Provinsiale Raad tot in 1977 met die party se ontbinding kon beheer. Selfs daarna was die raad nog geruime tyd onder beheer van die opposisiegesinde Nuwe Republiekparty.

Natal was vir amper 10 jaar lank deur burgergeweld geteister, wat slegs beëindig is met die eerste demokratiese verkiesing in 1994.

Ná die herinlywing van die KwaZulu-bantoestan by die Republiek van Suid-Afrika in 1994, word die hele Natalprovinsie herdoop tot KwaZulu-Natal. 
duimnael|Kaart van distrikte in Natalprovinsie 

## Sien ook 
* Mtetwa-koninkryk (c. 1750-1817)
* Zoeloeland (1816-1897)
* Natalia Republiek (1839-1843)
* Natalkolonie (1843-1910)
* KwaZulu-Natal (1994- )
Wensleydale (kaas)

**Wensleydale** is 'n Engelse hardekaas wat van koei- of ooimelk gemaak word en sy oorsprong in die dorp Hawes (Wensleydale, North Yorkshire) het. Die kaas word in silindriese vorm met 'n natuurlike kors aangebied.

## Geskiedenis 
Die resep kan teruggevoer word na Franse Sistersiënser-monnike uit die gebied van Roquefort wat hulle in die 12de eeu in Engeland gevestig het. Hulle het eers 'n abdy in Fors opgerig, maar later na Jervaulx in die Laer Wensleydale verhuis. Hul kaas is oorspronklik net van ooimelk gemaak, wat vanaf die 14de eeu geleidelik deur koeimelk vervang is, en die kaas se karakter het sodoende duidelik verander. Klein hoeveelhede ooimelk is egter nog steeds bygevoeg om die baie oop tekstuur en blouskimmel van die kaas te bewaar. In hierdie tydperk het Wensleydale-kaas meestal 'n blou kleur gehad, terwyl sy wit variant nouliks bekend was. Vandag word merendeels wit Wensleydale aangebied.

Toe die klooster in 1540 ontbind is, het die plaaslike boere die vervaardiging van Wensleydale oorgeneem en hierdie kaas tot by die Tweede Wêreldoorlog aangebied. Tydens die oorlog is die meeste melk in die Verenigde Koninkryk as gevolg van die beleid van rantsoenering en beheerde verspreiding vir die vervaardiging van "Regerings-Cheddar" gebruik. Selfs ná die einde van die rantsoeneringstelsel in 1954 het die kaasvervaardiging nie sy voor-oorlogse vlakke bereik nie.

## Soorte 
Daar is tans vier hoofsoorte Wensleydale-kaas wat almal geskik is vir vegetariërs:

* **Real Yorkshire Wensleydale** het 'n kenmerkende heuningaroma en word gewoonlik in verskillende vorms en gewigte aangebied wat van klein plat vasgeperste skywe wat in was gekonserveer word tot groter vorms kan wissel.
* **Mature Wensleydale** ("Ryp Wensleydale") is 'n harder variant van die Real Wensleydale en is by kaasfynproewers vanweë sy duidelik sterker aroma baie gewild.
* **Blue Wensleydale** ("Blou Wensleydale") het blou are en word in verskillende groottes aangebied. Hy word deur 'n sterk aroma gekenmerk maar het 'n minder souterige smaak as byvoorbeeld die bekende Britse Stilton-blouskimmelkaas.
* **Smoked Wensleydale** ("Gerookte Wensleydale") kry sy aroma, geur en tipiese tekstuur in koue rook.

## Karakter 
Wensleydale van goeie gehalte het 'n los, krummelrige en vogtige tekstuur en lyk soos 'n jong Caerphilly-kaas. Sy aroma herinner aan dié van heuning en vars suur. Wensleydale word oor 'n tydperk van twee tot vier maande ryp en het 'n vetgehalte van 45%. Hy word meestal as tafelkaas bedien, dikwels saam met appelpastei. Sy aroma is geskik vir 'n kombinasie met soet vrugte. Baie winkels en restourante bied dan ook gewilde variante met bosbessies of met klein stukkies veselperskes en gekristalliseerde gemmer aan.

## Wensleydale-kaas in die popkultuur 
Wensleydale is die gunstelingkaas van Wallace in die televisie-tekenprent *Wallace & Gromit* en die naam van 'n kaashandelaar (gespeel deur Michael Palin) in die kaaswinkel-grap van ''Monty Python's Flying Circus''.

## Eksterne skakels 
*